# **Oznámenie o začatí prípravných trhových konzultácií – Dodávka elektrickej energie pre mesto Bratislava a jeho organizácie**

Spoločnosť Technické siete Bratislava, a.s., Primaciálne nám. č. 1, 814 99 Bratislava (ďalej len „verejný obstarávateľ“) uskutočňuje prípravné trhové konzultácie na predmet plánovanej zákazky: „**Dodávka elektrickej energie pre mesto Bratislava a jeho organizácie**“ podľa § 25 zákona č. 343/2015 Z. z.   
o verejnom obstarávaní a o zmene a doplnení niektorých zákonov (ďalej len „ZVO“).

# Základné informácie

Verejný obstarávateľ: Technické siete Bratislava, a.s., Primaciálne nám. č. 1, 814 99 Bratislava

Kontaktná osoba: Zuzana Jamnická

Adresa: <https://josephine.proebiz.com/sk/tender/55979/summary>

# Opis predmetu zákazky

Predmetom plánovanej zákazky je dodávka elektrickej energie do odberných miest Hlavného mesta SR Bratislavy a jej organizácií v zriaďovateľskej, resp. zakladateľskej pôsobnosti, vrátane zabezpečenia prepravy, distribúcie, služieb spojených s dodávkou elektriny a prevzatia zodpovednosti za odchýlku, a to v kvalite zodpovedajúcej technickým podmienkam prevádzkovateľa distribučnej siete, za dodržania platných právnych predpisov SR, technických podmienok a prevádzkového poriadku prevádzkovateľa distribučnej siete do odberných miest počas obdobia rokov 2025 až 2028.

Verejný obstarávateľ pri príprave zákazky vychádza z týchto údajov:

Predpokladaná ročná spotreba: 145 -152 GWh (podľa počtu pripojených organizácií)

Distribučná sieť: Západoslovenská distribučná

Predpokladané zmluvné obdobie: 1.1.2025 - 31.12.2028

Účelom prípravných trhových konzultácií (ďalej len „PTK“) je informovanie trhu o plánovanom vyhlásení zákazky, ktorej predmetom bude dodávka elektrickej energie. Cieľom verejného obstarávateľa   
je overenie reálnosti, objektívnosti a primeranosti požiadaviek na plnenie predmetu zákazky a spôsobu nákupu elektriny u relevantných a skúsených dodávateľov tak, aby následná zákazka podporovala otvorenú hospodársku súťaž a zabezpečila záujem o predloženie ponuky zo strany dodávateľov. Verejný obstarávateľ má primárne v úmysle konzultovať otázky týkajúce sa podmienok súťaže.

Verejný obstarávateľ pripravil návrh spôsobu nákupu elektrickej energie na stanovené obdobie. Predmetný návrh tvorí prílohu tohto Oznámenia.

Predmetom PTK sú najmä otázky týkajúce sa týchto oblastí:

* spôsob nákupu elektrickej energie a stanovenie jednotkovej ceny;
* obsah a rozsah súťažných podkladov;
* obsah zmluvných podmienok plnenia zákazky;
* možnosti poskytnutia nadštandardných služieb.

Ďalšie podrobnosti týkajúce sa predmetu PTK sú uvedené v dotazníku, ktorý požaduje verejný obstarávateľ vyplniť zo strany záujemcov o PTK. Dotazník je dostupný [TU](https://forms.office.com/e/ZWUgXyFV6z?origin=lprLink).

V prípade potreby budú môcť záujemcovia, ktorí vyplnili dotazník, vyššie uvedené okruhy tém prediskutovať s verejným obstarávateľom na osobnom/online rokovaní.

# Identifikácia predmetu obstarávania podľa CPV kódov

09310000-5 Elektrická energia

09300000-2 Elektrina, vykurovanie, slnečná a jadrová energia

# Požiadavky na záujemcov

Záujemcami o účasť na prípravných trhových konzultácií môžu byť hospodárske subjekty, ktoré sú oprávnené dodávať elektrickú energiu; túto skutočnosť si verejný obstarávateľ preverí z dostupných registrov.

Vzhľadom na účel prípravných trhových konzultácií požaduje verejný obstarávateľ vyplnenie dotazníka zástupcom záujemcu s dostatočnými technickými vedomosťami o portfóliu záujemcu a technických parametroch predmetu budúcej zákazky. V prípade realizácie osobného/online stretnutia, verejný obstarávateľ považuje za vhodnú jeho účasť na tomto stretnutí.

Všetky náklady a výdavky spojené s účasťou na PTK znáša záujemca bez akéhokoľvek finančného nároku na verejného obstarávateľa.

# Účasť na prípravných trhových konzultáciách a ich priebeh

Verejný obstarávateľ požaduje, aby záujemcovia o účasť na PTK vyplnili dotazník dostupný [TU](https://forms.office.com/e/ZWUgXyFV6z?origin=lprLink) v lehote do 17.5.2024.

Verejný obstarávateľ si vyhradzuje právo na základe údajov získaných z vyplnených dotazníkov vyzvať vybraných záujemcov o PTK na osobné/online stretnutie za účelom upresnenia poskytnutých informácií.

S ohľadom na komplexnosť problematiky môžu byť záujemcovia v prípade potreby pozvaní na účasť   
na PTK viackrát z dôvodu postupného upresňovania technických a iných požiadaviek na základe konzultácií s ostatnými záujemcami. V prípade jednoduchých doplňujúcich otázok si verejný obstarávateľ vyhradzuje právo tieto konzultovať so záujemcami prostredníctvom elektronickej komunikácie.

Z každého ústneho kola PTK verejný obstarávateľ dodatočne vypracuje zápisnicu, ktorá bude účastníkom ústneho kola doručená elektronicky na odsúhlasenie. Takto odsúhlasená zápisnica účastníkom PTK nebude zverejnená, stáva sa súčasťou spisu verejného obstarávateľa.

Komunikácia počas PTK bude prebiehať elektronicky, prostredníctvom IS Josephine na adrese: <https://josephine.proebiz.com/sk/tender/55979/summary>.

Po ukončení PTK verejný obstarávateľ zverejní Zápis o priebehu PTK. Prostredníctvom tohto Zápisu verejný obstarávateľ oznámi najmä podstatné informácie, ktoré získal od účastníkov PTK, a ktoré viedli k zmene, prípadne úprave prípravnej zadávacej dokumentácie.

Verejný obstarávateľ si vyhradzuje právo upravovať informácie týkajúce sa priebehu a obsahu PTK kedykoľvek počas ich trvania. O prípadných zmenách bude verejný obstarávateľ informovať dostatočne vopred.

Komunikačným jazykom v priebehu PTK bude slovenský alebo český jazyk.

Verejný obstarávateľ príjme primerané opatrenia na zabezpečenie ochrany dôverných informácií, ktorú môžu byť v rámci konzultácií poskytnuté. Záujemca o PTK označí informácie, ktoré považuje   
za dôverné, a s ktorými vyžaduje primerané zaobchádzanie.

**Prílohy:**

Návrh spôsobu nákupu elektrickej energie

Dotazník dostupný na: <https://forms.office.com/e/ZWUgXyFV6z?origin=lprLink>

V Bratislave dňa 6.5.2024

v. z. Zuzana Jamnická

Ing. Juraj Nyulassy

Predseda predstavenstva